fr hbs_lat hu hu hu hu hu hbs_lat hu hu hu ast hu fr hu hu hu it en sl pl it vi la hu ja fi pl hu la hu hbs_lat hu hu hu hu es hu hu hu hu hu hu hu hu hu hu en en de en en de fr hu en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca hbs_lat de es eu fa fr hbs_lat id it ja ka ko nl pt ru hbs_lat sl sv th ceb fy vi da hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. január 31.
Ugrás a navigációhoz Ugrás a kereséshez
Kakauré Ibi kártusa az abüdoszi királylistán
2 év 1 hónap 1 nap,[1][2] i. e. 2170 körül
A Wikimédia Commons tartalmaz Kakauré Ibi témájú médiaállományokat.
Kakauré Ibi az ókori egyiptomi VIII. dinasztia egyik uralkodója volt, az első átmeneti kor idején. Dinasztiájának tizennegyedik uralkodója volt.[1][2][3] Székhelye Memphisz volt,[4] hatalma valószínűleg nem terjedt ki egész Egyiptomra. A VIII. dinasztia egyik legismertebb uralkodójának számít annak köszönhetően, hogy megtalálták kis piramisát Dél-Szakkarában.
Kakauré Ibi neve szerepel az első átmeneti kor után 900 évvel, a XIX. dinasztia idején összeállított abüdoszi királylistán, annak 56. neveként.[2][5] A szintén a XIX. dinasztia idején készült torinói királylista legújabb, Kim Ryholt általi olvasata szerint a torinói papirusz 5. oszlopának 10. sorában (Gardiner számozása szerint a 4. oszlop 11., von Beckerath szerint a 4. oszlop 10. sorában) szerepel. Ezen a papiruszon azt is feljegyezték, hogy 2 év 1 hónap 1 napig uralkodott.[1][2] Ezeken kívül egyetlen említése dél-szakkarai piramisában található.
Kakauré Ibi szakkarai piramiskomplexuma
Bővebben: Kakauré Ibi piramisa
Kakauré Ibi piramisát Karl Richard Lepsius fedezte fel a 19. században; piramislistáján az XL római számmal jelölte.[6] A piramist Gustave Jéquier tárta fel 1929 és 1931 között.[7]
Ibi piramisa, mely Sepszeszkaf sírjától északkeletre fekszik, a II. Pepi piramisához vezető út közelében, az utolsó piramis, amely Szakkarában épült.[8] Alaprajza, méretei és díszítése az Óbirodalom utolsó nagy fáraója, II. Pepi királynéinak piramisaihoz hasonlít. Ennek alapján feltételezték, hogy eredetileg Pepi egyik feleségének, IV. Anheszenpepinek épült, és Ibi később sajátította ki.[9] A piramis mellett kis kápolna épült a halotti kultusz számára. Idevezető útnak, valamint völgytemplomnak nem találták nyomát, valószínűleg nem épült.
↑ a b c Kim Ryholt: The Late Old Kingdom in the Turin King-list and the Identity of Nitocris, Zeitschrift für ägyptische, 127, 2000, p. 99
↑ a b c d Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, ISBN 978-1-905299-37-9, 2008, p. 302
↑ Jürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz: P. von Zabern, 1999, ISBN 3-8053-2591-6, online Archiválva 2015. december 22-i dátummal a Wayback Machine-ben pp. 68-69
↑ Ian Shaw: The Oxford History of Ancient Egypt, p.107, ISBN 978-0192804587
↑ Jürgen von Beckerath: The Date of the End of the Old Kingdom of Egypt, JNES 21 (1962)
↑ Karl Richard Lepsius: Denkmäler aus Aegypten und Aethiopien, online.
↑ Gustave Jéquier, La pyramide d'Aba, 1935
↑ "Saqqara, City of the Dead: The Pyramid of Ibi" The Ancient Egypt Site Archiválva 2007. szeptember 27-i dátummal a Wayback Machine-ben.
↑ Rainer Stadelmann: The Egyptian pyramids. From brick to the wonders of the world. 3rd edition of Saverne, Mainz, 1997, ISBN 3-8053-1142-7, pp. 203-204.
Ez a szócikk részben vagy egészben a Qakare Ibi című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Kakauré_Ibi&oldid=22220857”
Webarchive sablon Wayback Machine linkkel
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. január 31., 22:27
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.